Imaan (7)-bendeskietery: 3 gee hulself oor | Netwerk24
Deur Maygene de Wee 27 Februarie 2020 09:53
Dit kom nadat woedende inwoners van Ocean View onder die dekmantel van die donker en met serpe om hul gesigte gedraai onder leiding van die vigilante-gemeenskapsorganisasie Pagad hulle tot die strate van die township gewend het en die huis van die beweerde leier van die Taylor-bende aan die brand gesteek het.
Die huis is reg oorkant Imaan se ouerhuis in Librastraat, Ocean View.
Imaan Solomons is Dinsdag deur koeëls uit die vuurwapens van strydende bendes in Ocean View getref. Sy is met haar aankoms by die Valsbaai-hospitaal in Vishoek dood verklaar.
Bronne het Woensdagaand gesê Ocean View se inwoners is moeg en keelvol vir die bendegeweld en die feit dat onskuldige mense vermoor word.
Imaan het voor in die erf van haar ouerhuis in Libraweg gespeel toe sy deur dwaalkoeëls, vermoedelik uit die vuurwapens van óf Taylor-bendelede óf JFK-lede, dodelik gewond is. Sy is volgens inligting drie keer in haar bors getref.
Die voorval het Dinsdag kort ná 18:00 plaasgevind.
Paramedici het tevergeefs probeer om Imaan se lewe te red, maar sy is by die Valsbaai-hospitaal in Vishoek dood verklaar.
Felix, 'n hawelose, se lyk is kort daarna met twee kopskote op sy bloedbevlekte matras gevind in die saamgeflanste houtstruktuur waarin hy op 'n veld naby Imaan se huis gewoon het. Inwoners vermoed hy is "stilgemaak" omdat hy moontlik dinge weet wat hy nie moet weet nie.
Die man is 'n vermeende lid van die Taylor-bende. Hy het homself Woensdag aan die polisie oorgegee.
Inwoners sê verder die skietery Dinsdag waarin Imaan gewond is, was eintlik 'n wraakaanval op die leier van die Taylor-bende. Die wraakaanval kom glo nadat die leier van die bende na bewering verlede week 'n JFK-lid doodgeskiet het.
Die man is 17 jaar oud. Hy is glo lid van die Junky Funky Kids in Ocean View. Hy het hom ook Woensdag aan die polisie oorgegee.
Bronne het Woensdagaand gesê speurders verbonde aan die Wes-Kaapse bende-eenheid het Woensdagmiddag die ondersoek by speurders verbonde aan die Ocean View-polisiekantoor oorgeneem. Die speurders het glo binne ure verdagtes geïdentifiseer en glo ook op 'n vuurwapen beslag gelê wat moontlik met die skietvoorvalle verband hou. Nog mense word gesoek.
Die 38-jarige wat hom Woensdag aan die polisie oorgegee het, is ook 'n lid van die Junky Funky Kids.
Kort ná 01:00 het 'n bron laat weet dat lede van die JFK's probeer het om die plaaslike moskee aan te val waar van die inwoners vergader het. Daar is glo ook op huise geskiet.
Die man (19) gaan Vrydag sy 20ste verjaarsdag agter tralies deurbring. Hy is 'n lid van die Junky Funky Kids wat homself Woensdag aan die polisie oorgegee het.